LidanRubinov/Halacha-QA huggingface dataset:
שאלה: מאניה דיפריסיה: הרב, יש לי מאני דיפרסיה והיא משתלטת על חיי. אני גר לבד ומשלם חשבונות אבל בזמן האחרון אני בדיכאון קשה. אני מאד רוצה למצוא אשה ולהקים בית בישראל מה עלי לעשות כדי שזה יקרה?
תשובה: קודם כל להשתדל להיות מטופל ע"י רופא טוב ולקבל את הדרכותיו, שנית להרבות בתפילה ולהאמין שד' מציל ומגן מכל רע וכך תינצל.
שאלה: מעשר לעצמאי שאינו גומר את החודש: אני עצמאי שמעוניין להתחיל לתת מעשר. כרגע אני מרוויח אבל לא מצליח לגמור את החודש. אני כל הזמן על גבול ההפסד (לאחר ההוצאות השוטפות של הבית), האם אני חייב במעשר מההכנסות של העסק?
תשובה: מעשר כספים הוא מנהג. אמנם יש להקפיד ולתת אותו אבל מי שאינו יכול לגמור את החודש ואינו מבזבז כספים על מותרות אינו חייב לתת. בכל מקרה, כדאי לתת סכום כסף קבוע לצדקה בכל חודש. יש הוצאות מסויימות שהם צדקה, כגון: תיגבור לימודי קודש לילדים וכד'.
שאלה: עיסוק בדיני אבילות: לכב הרב א.לאחרונה נפטר קרוב לחבר קרוב שלי והמשפחה איננה בקיאה בדיני אבילות. כיוון שכך, התחלתי ללמוד דינים אלו. במשפחתי לא נהגו כלל שמי שאינו אבל עוסק בדיני אבילות ונהגו בחומרות נוספות על מנת להתרחק מעניין זה. ידוע לי היטב ששומר מצווה לא ידע רע, אך עדיין תחושתי עגומה מאוד בגלל העיסוק בנושא ובפרט שהוא נעשה בט הימים שהם ימי דין. האם ישנה עצה כיצד לנהוג על מנת לשפר את הרגשתי (טבילה או פעולה אחרת). ב. מה מועיל יותר לעילוי נשמת הנפטר, קריאת משניות או אמירת תהילים באותיות נשמה ואותיות הנפטר?
תשובה: א. מותר ללמוד דיני אבילות כדי לדעת, ובתנאי שלומדים במהירות בלי להתעכב, ואז אין לחשוש. ב. אם מבינים את המשנה לימודה עוזר יותר, ואם רק קוראים בלי הבנה עדיף לקרוא תהילים.
שאלה: תפילת שחרית לאחר חצות: במידה ואדם התחיל שמונה עשרה (של שחרית) לפני חצות אבל גמר שתי דקות אחרי - האם עדיין נחשב שהתפלל שחרית או צריך להתפלל מנחה פעמיים?
תשובה: : ע' באשל אברהם לגאון מבוטשאטש בריש ס' פ"ט, שהולכים לפי תחילת התפלה ואם התחיל לפי חצות יכול להשלים אחרי חצות. מעבר לכך, בדיעבד כל עוד שלא עבר חצי שעה מחצות יצא ידי חובה או מדין שחרית או מדין תשלומים.
שאלה: לימודי אמונה בלבד: פגשתי בתלמיד חכם שבקיא עצום בכל כתבי הרב זצ"ל, אומנם הוא טוען שיש אנשים מיוחדים שכל לימוד התורה שלהם צריך להיות באמונה, ואין להם עסק בגמרא וכדומה,ומבסס דבריו על מקורות ברורים בכתבי הרב,לדוג באוה"ק "המיוחדים לרזים" "האופי הקבוע והמתנודד" ועוד. האם לדבריו יש יסוד וייתכן שהוא מורה נכון?
תשובה: הרב הנזיר היה תמיד מדגיש שכל גדולי האמונה היו גדולים בהלכה. כך צריך להיות. אמנם מי שיש לו נטיה חזקה לאמונה יכול ללהקדיש לאמונה יותר זמן אך מי שלומד רק אמונה אין לו גדר של תלמיד חכם. הנה הרב עצמו עסק יותר שעות ביום בלימוד גמרא והלכה, ובדרכו צריך ללכת.
שאלה: עבודה בתשעה באב: לגבי עבודה בתשעה באב, האם אפשרי לעבוד יום שלם או חצי יום מחשש להפסד ממון? אין לבעלי ימי חופש.
תשובה: רצוי להימנע מעבודה בתשעה באב. אם לא מאפשרים לו ליטול חופשה, מותר לעבוד, אם אפשר חלקית.
שאלה: לצום במהלך עבודה!: שאלתי היא האם בצום תשעה באב מותר לעבוד אני עובד כמחסנאי עבודה פיזית מאוד שדורשת המון לשתות, האם זה מותר במהלך הצום?
תשובה: בקש חופשה בתשעה באב.
שאלה: חיידק בבטן וצום ט  באב: ייתכן ויש לי חיידק בשם הליקובקטר שגורם לכאבי בטן (טרם קיבלתי את תוצאות הבדיקה). נאמר לי שאם אכן יש לי את החיידק אני צריך לשמור שהבטן לא תהיה ריקה. האם אני יכול לצום בט באב?
תשובה: אם יש חשש לפיקוח נפש אסור לצום.
שאלה: עזרה לערבי שנתקע בדרך: נסענו, בתוך ירושלים, בכביש די הומה, ועברנו ליד ערבי שדחף את רכבו התקוע. הנהג עצר כדי שהלה יוכל להשתלב בתנועה כשהוא עדיין דוחף לבדו את הרכב. הנהג הציע לנוסעים לרדת ולעזור לו לדחוף, אך הם סרבו, בטענה שהוא ערבי. "שימות", מה פתאום לעזור לו? אני מאוד מעוניין לשמוע הדרכה של תורה בעיניין זה. נראה לי שזה היה גורם לקידוש ה אם היינו עוזרים לו. או שאינני מבין באמת מהו קידו"ה? חוץ מזה שקשה לי להתעלם כך מבן אדם(?).
תשובה: אני מסכים אתך שהיה ראוי לעזור ולא לטפח שנאה למרות שמי שגרם לכל השנאה היו הערבים, אבל אין זו דרך התורה להתאכזר אפילו למי שהוא בן לעם ששונא אותנו כל זמן שלא ידוע שהוא בעצמו שונא, וראוי לעזור.
שאלה: בר מצוה : בני נולד בד בחשוון ביום שבת פרשת נוח. לפי לוח השנה יום הבר מצוה יוצא ביום שלישי והשבת היא פרשת החודש.(מקוה שאני לא טועה) בעלי אשכנזי ורציתי לדעת באיזה יום יעלה בני לתורה? ובשבת מה הוא אמור לקרוא? האם עושים סעודה בעליה לתורה? והאם קונים טלית כי אצל בעלי לא נהגו לקנות טלית עד לחתונה.
תשובה: בשנה הבאה ד' בחשון יוצא ביום שלישי. פרשת בר המצוה שלו היא פרשת לך לך (פרשת החודש נמצאת בחודש אדר). בשבת זו הוא עולה לתורה ונוהגים להזמין את בני המשפחה הקרובה. כמו כן, ראוי שיעלה לתורה ביום חמישי, שזוהי העליה הקרובה ביותר לבר המצוה שלו. אין צורך לעשות סעודה ביום העליה לתורה. ראוי לעשות סעודה ביום ההולדת שלו, שאז הוא מתחיל להיות חייב במצוות. מיום ההולדת שלו הוא חייב במצוות לכל דבר כולל תפילין. יש נוהגים להקדים את הנחת התפילין בחודש או יותר, לפי המנהג המשפחתי. חלק גדול מהאשכנזים נוהג ללבוש טלית רק מהחתונה.
שאלה: תשעה באב: שאלתי די דחופה. אני טסה היום (ערב ט באב) בשעה 18.30 מתל אביב למוסקבה. הצום נכנס בתל אביב בשעה19.31. המטוס טס בכיוון מערב בהתחלה ואז כל הזמן צפונה (עוקף את המדינות הערביות דרך ארופה). שקיעת החמה במוסקבה (יעד הטיסה) ב 20.20 לפני שעון מקומי (לפי שעון ישראל 19.20). אני אמורה לנחות בע"ה ב 21.30 לפי השעון של מוסקבה (22.30 לפי שעון ישראל). באיזו שעה עליי להתחיל את הצום? (שמעתי שבגדול לא כדאי לטוס בתשעה באב אך זה היה כבר אחרי שהזמנתי את הטיסה ודמי ביטול הם כל המחיר וזה סכום גדול בשבילי). ב מראש וצום מועיל,
תשובה: הצום נכנס ויוצא על פי המקום בו את נמצאת באותה שעה. את צריכה לברר (אצל הדיילים או מישהו שקשור לטיסה או להסתכל בחלון) מתי תהיה השקיעה ואז מתחיל לך הצום.
שאלה: צום תשעה באב ובעיות עם הלב: לאחותי בת 28 התגלה מפסח בעיה לבבית שנאמר לנו שזה מאוד נדיר בגילה - פרפור פרוזדורים, ואי סדירות במס הפעימות שצריך, ומשהו באוושה של הלב לפעמים זה מהיר מידיי ולפעמים זה איטי מידי היא עברה לפני חודשיים היפוך, אבל העניין עדיין לא הסתדר לה ולעיתים קרובות היא מרגישה גרוע במיוחד לא יכולה לקום מהמיטה, דפיקות לב מואצות, כאבים חזקים וכו היא על כדורים שאמורים לעזור לה מדללי דם וקומודין. אבל כנראה שמשהו לא ר כי כל פעם משנים לה את הכמות כי כל פעם שוב חוזר לה הבעיה הזאת. אני שואלת את השאלה הזאת במקומה כי היא לא לוקחת את העניין ברצינות ולא נראה לה שאמור להיות לה הקלות בצום או משהו. ואמא שלי חושבת שמסוכן לה לצום ומאוד דואגת. אנחנו נשמח לעצה כיצד לנהוג ואם באמת מותר לה בכלל לצום.
תשובה: יש להתייעץ עם הרופא. אם יש אפילו חשש לסכנה היא פטורה מהצום.
שאלה: ניתוח עיניים וצום ט  באב: קרובת משפחתי (אשכנזיה)- מבוגרת בת כ-80 - עברה אתמול ז באב תשע"א ניתוח קטרקט, ועינה עדיין חבושה.האם מותר לה לצום מחר ט באב? אשמח לקבל תשובתכם בהקדם האפשרי. שנזכה לגאולה קרובה.
תשובה: יש לשאול את הרופא שלה. אם מסוכן לה לצום, היא פטורה.
שאלה: להתחיל מסלול טיול לפני שחרית: האם מותר להתחיל מסלול לפני נץ החמה, וברגע שיגיע זמן התפילה להתפלל?
תשובה: עקרונית אין לטייל לפני התפילה, אולם באופן חד פעמי ובמקום הצורך אפשר. ויש לומר לפני תחילת המסלול ברכות השחר. יש לשקול האם כדאי להתפלל לפני היציאה לדרך, בנחת וביישוב הדעת, עוד לפני הנץ, ובלבד שהתפילה לא תתחיל יותר מ 50 דקות לפני הנץ. (זמן שיכיר את חבירו בריחוק 4 אמות). אם הטיול מתחיל יותר מוקדם מ 50 דקות לפני הנץ, עדיף להמשיך את המסלול ולהתפלל בנץ כותיקין.  עפ"י שו"ע פט ג ובמ"ב שם ובאחרונים
שאלה: סליחות לחתן בשבעת ימי המשתה: לכבוד הרב ידוע לי אם אינני טועה שחתן בשבעת ימי המשתה פוטר את כלל הקהל מאמירת תחנון, ועל כן נהוג כי יתפלל יחיד בביתו בכדי שהציבור לא יפסיד. אני מתחתן בע"ה כשבוע לפני ראש השנה הבעל"ט, והשאלה מה הדין לגבי סליחות: האם עליי להימנע מאמירת סליחות לפני ר"ה השנה? אם לא, האם לאמרם יחידי בבית או בבית הכנסת? כמו כן, כלתי נוהגת להשכים כל שנה לסליחות. מה הדין לגביה? מראש לרב. שנזכה בע"ה לבניין ירושלים במהרה בימניו ולבניין עדי עד במעגל הפרטי והכללי.
תשובה: חתן לא צריך להתפלל בבית ביחידות על מנת שלא לפטור את הציבור מתחנון (תמיד, במשך כל השנה). תחנון אינו כמו כל קטע תפילה אחר, וחיובו הוא חיוב קטן יותר משאר התפילה. הכלה יכולה ללכת לסליחות.
שאלה: צום תשעה באב: האם מותר לנקות את הבית בצום תשעה באב?
תשובה: לכתחילה אין להסיח את הדעת מהאבלות ואין לנקות את הבית. יש קהילות שנהגו לשטוף את הבית לאחר חצות של תשעה באב.
שאלה: כיבוד הורים ביקורתיים ועצלנים: קשה לי מאוד לכבד את אימי. היא מאוד ביקורתית, קפדנית, קשוחה, מתערבת בכל דבר שאני עושה (אני בן 21) ורואה את זה כלגיטימי, מתעצלת ומבקשת ממני לעשות דברים שהיא אמורה לעשות. בקיצור, לא הדמות הקלאסית של אמא רכה ומסורה. אני מאוד משתדל לכבד אותה אך לצערי אני נכשל לפעמים ומתווכח איתה. יש לציין שלצערי אני לא מרגיש אהבה כלפיה. אשמח לקבל עצות חיזוק וכדומה. בציפיה לביאת הגואל,
תשובה: : מצוות כיבוד אב ואם מצווה קשה. צריך לחשוב את קצת מאוורים את הקשר בצורה שלא תהיה כל כך צמוד אליה. הביקרת התמידית מזיקה לך בכל המובנים. בכל אופן צריך לעשות הבחנה והבדלה בין טיב הקשר שלך איתה שהוא לא מחייב אותך לסבול ולקבל ביקורת. אתה צריך לעשות אימונים שהדברים הביקורתיים לא יכנסו ללבך. הדברים צריכים לעבור מעליך. אתה תתכופף ולא תשמע את הדברים. מצד שני הכיבוד בצורה של עשיית צרכי ההורים זו המצווה. המצווה אינה רק כשאימך צריכה את עזרתך אוביקטיבית. אימך רוצה להרגיש מכובדת. חלק מהכבוד דווקא במקום שהיא היתה יכולה לעשות זאת ואתה עושה כביטוי לאימהות שלה. אחת העיצות זה לא לחכות לעשות עבורה דברים אלא להקדים ולהציע לה לפני שהיא תבקש. כשאתה תציע לה קודם כל יהיה לך יותר קל לעשות משום שכך טבענו שכשאנו מחליטים לעשות זאת מדעתנו ורצוננו החופשי אנו יכולים ביתר קלות לעשות זאת. וסיבה נוספת כיבוד הורים העיקר זה לא הכמות אלא האקלים והניגון שאנו משמיעים כלפי הורינו. לכן יש חשיבות לעשות את הדברים בצורה איכותית וזה חשוב יותר אפילו ממספר הפעמים שאנו עושים כיבוד אב ואם.
שאלה: בין אדם לחברו: לכבוד הרב אני כיום בת 16.5 ואני עכשיו חזרתי בתשובה ופעם בכיתה א" לפני המון זמן אני זוכרת שפגעתי בילדה בפני כלום בצורה מזעזעת ועכשיו אני לא זוכרת את שם הילדה או איפה היא גרה ואני מפחדת שהיא תקפיד עלי כי בטוח היא זוכרת את זה טוב מאוד מה אני יעשה לגבי זה?????
תשובה: ב"ה לך. שמחתי מאוד לקבל את שאלתך. זכות גדולה יש לך שזכית לחזור בתשובה ואת כיום נמצאת במקום אחר ממה שהיית בעבר. ואני מברך אותך שתזכי להמשיך ולהתקדם, לעושת עוד ועוד תשובה. וכפי שאמרו ח "במקום שבעלי תשובה עומדים אין צדיקים גמורים יכולים לעמוד" ובכוונה דייקו ח ולא אמרו מי שחזר בתשובה אלא "בעלי תשובה". אלו שנמצאים בתהליך, שכל הזמן מתקדמים, שכל הזמן עולים למעלה, הם בעלי התשובה, ולכך יהי רצון שתזכי להמשיך עוד ועוד לחזור בתשובה, עוד ועוד להתרומם ולגלות את העונג הנפלא ואת הקדושה הנפלאה של התורה ושל כל המצוות. הרצון שלך לתקן את מה שהיה מאוד חשוב ונכון. אם כי חשוב לדעת שדברים שאדם עשה כשהוא היה קטן, אין בכך כל כך איסור, ולכן לא ברור שהוא חייב לתקן, ואם הדבר קשה ומסובך, כגון במקרה שלך שאת לא יודעת איך ליצור קשר עם מי שהייתה, ומאוד הגיוני שבמשך השנים היא כבר סלחה לך, את לא חייבת לעבוד קשה כדי לגלות. יחד עם זה חשוב לדעת שיש מעלה גדולה בצעד כזה, והיא קידוש ה'. כשאדם זוכה לחזור אל העבר ולתקן. כשאדם מבקש סליחה ממישהו אחר שפגע בו בעבר, הוא זוכה שהאחר מאוד יתרגש מכך, יתפעל, ויראה איך יהודי ירא שמים, איך יהודי צדיק מתנהג עכשיו, וירצה גם כן בעצמו לעשות תהליך כזה. יכול להיות שלא ממעשה אחד כזה יחזרו בתשובה, אבל אי אפשר לדעת אילו דברים האדם עובר ונפגש בהם, ואנו צריכים לעשות את שלנו. לכן, אם את יכולה, חשוב שתנסי לשחזר, לדוגמא, לפנות לבית הספר, לברר את הפרטים של הילדים שלמדו איתך, ואז תעברי על הרשימה וזה יעזור לך להיזכר. שתהיה לך הצלחה רבה מאוד מאוד. ואם את רוצה עוד עזרה, את מוזמנת לכתוב אלי אל האימייל שלי, ואשמח לענות על כל שאלה ובקשה, ולעזור בכל מה שאוכל. הרב יצחק גרינבלט zahig1 gmail.com
שאלה: בדיקת כשרות: אני שומר כשרות ויש לי הרבה שאלות כלליות (אך חשובות) על כשרות שאני מתלבט בהן הרבה זמן: 1. קראתי שמותר לאכול חומוס אצל ערבים. האם זה נכון? 2. האם יש איסור לאכול כל דבר שאין לו חותמת כשרות או שיש דברים שניתן לאכול, כמו ירקות למשל? 3. האם מותר לאכול ירקות בחו"ל למרות שהם לא שומרים על שנת שמיטה? 4. האם יש מאכלים כלשהם שניתן לאכול בחו"ל? 5. מה נהוג לעשות אם אני מתארח אצל אדם (יהודי או גוי לשם העניין) שמציע לי אוכל שאין לו חותמת כשרות (אך לא בהכרח לא כשר)? האם לסרב?
תשובה: וברכת ד' 1. בימינו חומוס הוא מאכל חשוב ועולה על שולחן מלכים, ולכן יש בכך בישולי עכו"ם ואין לאכול אצל גויים. 2. יש דברים שאין בהם איסור, כגון: ירקות, שאז ללא חותמת צריך לחזור ולעשר. בפירות ללא חותמת יתכן שיש ערלה ואז אסור באכילה (יש פירות שאין בהם ערלה). כך שכל דבר צריך לבדוק לגופו. 3. כן. 4. יש מאכלים שמותר לאכול בחו"ל, כגון: פירות וירקות טריים. 5. כן. לכבודך ולכבוד התורה הקדושה עליך לומר לו אני אוכל רק כשר, וכל שאין עליו חותמת כשרות הוא חשוד. כתיבה וחתימה טובה בברכת התורה והארץ, הרב יהודה הלוי עמיחי מכון התורה והארץ כפר דרום אשקלון
שאלה: האם מרוקאים קיבלו עליהם חרם דרבינו גרשום?: האם מרוקאים קיבלו עליהם חרם דרבינו גרשום?
תשובה: לא ידוע לי, ונראה שחרם דרבינו גרשום היה רק לאנשי מקומו ולכן לא שייך לכל עדות המזרח.
שאלה: האם אפשר לעבוד ולצום?: האם אני יכולה לעבוד ולצום, כי אם אני לא יגיע לעבודה יפטרו אותי ואני חייבת לשמור על הפרנסה שלי? הפחד שלי שיהיה לי קשה בעבודה ואני יתפתה לשתות מה עושים?
תשובה: עדיף שלא לעבוד בתשעה באב. אם עלולים לפטר אותך את יכולה לעבוד תוך כדי צום ותשתדלי שלא להתאמץ. אם אפשר, תעבדי במקום ממוזג ותשתדלי לעשות דברים שלא יאמצו אותך. כמו כן, נסי להשתחרר מחלק מיום העבודה.
שאלה: ספק כשרות של אוכל: כבוד הרב לצערי, אינני סומכת על הכשרות בבית סבתי, מבחינת קניית אוכל כשר, והפרדת כלים בין בשר לחלב. אני מאמינה כי היא אינה מבשלת בשר וחלב יחד, אך סביר שהיא מבשלת באותם סירים. אוסיף ואומר, שאם אשאל אותה או אנסה להסביר לה, הדבר לא יתקבל בעין יפה. פעמים רבות היא שולחת אלינו אוכל בכלים שלה, אך בני משפחתי מחממים את האוכל (על הגז או במיקרוגל) ואוכלים אותו בכלים שלנו כדוגמת סירים, צלחות וסכו"ם. רציתי לדעת, במידה והאוכל אסור, האם הוא אוסר את הכלים שלנו בחימומו, או באחסון שלו למעל 24 ש?
תשובה: תקפידי לא לאכול מאכלים המתבשלים באותו יום בהם הורייך בישלו בכלים אלו את המאכלים שקיבלו מסבתא, אולם לאחר שעברו 24 מהבישול את יכולה לבשל בכלים אלו.
שאלה: צום תשעה באב לילד קטן: האם מותר לקטן לצום צום תשעה באב והילד בגיל 12 וחצי והוא מאוד רוצה לצום ורוצה להתאבל על ירושלים?
תשובה: בגיל כזה אפשר לצום (וכדאי להתייעץ עם ההורים בעניין). כמובן שאם הוא מרגיש רע הוא יכול להפסיק את הצום מאחר והחובה לצום היא מגיל בר מצווה.
שאלה: קריאה בספר תורה עם מכנס קצר: האם מותר לקורא בספר תורה לקרוא עם מכנס ברמודה או שלושת רבעי, וכן, עם נעלי בית נעלי חוף, כפי שנועלים בקיץ? האם אין בזה משום פגיעה בכבוד התורה?
תשובה: בתפילה אנו עומדים לפני מלך מלכי המלכים ולכן עלינו להיות לבושים בצורה מכובדת כפי שעומדים לפני אנשים מכובדים. במקומות בהם המנהג ללכת כל היום במכנס שלושת-רבעי כמקובל בחלק מהקיבוצים, אפשר גם להתפלל כך, וכמובן המהדר תבוא עליו הברכה.
שאלה: לימודים ועולם הבא: אומרים תמיד שחשוב ללמוד ולדעת דברים ושיהיה ידע מקיף בהכל אבל בשביל מה אם אחרי שמתים רק הנשמה עולה למעלה? מה כל המידע שצברנו הוא בנשמה או שהוא רק כדי שנצליח בעולם הזה ואין לו שום משמעות בעולם הבא?
תשובה: כל העולם הוא בריאה של הקב"ה שנבראה כדי לגלות את שמו בעולם. לכן כל הידיעות מוסיפות לנו הבנה והכרה יותר טובה של הקב"ה, וממילא קירבה יותר גדולה אליו. לכן, כמובן, יש בכל הדברים הללו השפעה על הנשמה עצמה. יש להעיר, שודאי יש סדרי עדיפויות ולמשל לימוד תורה, לימודי אמונה וכד' משפיעים ישירות בצורה גדולה מאוד, ולכן יש לשקול ולאזן בין הלימודים השונים באופן הנכון והטוב.
שאלה: לי או לקב"ה?: לכבוד הרב ישנם פעמים שאנשים אומרים לי על עזרה שנתתי להם, האם עלי לומר להם תודו לקב"ה או שדבר זה בבחינת "אל תהי צדיק הרבה" (בעיקר כאשר אני עוזר להם בהבנת דברים, שאז זה חזק יותר)?
תשובה: : אם אתה אומר זאת בנקיות ובאמתיות אז נשמעים דברי אמת ואין פגם לומר זאת. אולי עדיף לומר: כך דרכו של עולם היום אני עוזר ומחר נעזר הכל כפי רצון ה'.
שאלה: נוסח כתובה למרוקאים: האם יש נוסח מיוחד לכתובה של יהדות מרוקו? האם יש נוסח מיוחד לכתובה יהדות רבט מקנס במרוקו? אם כן - אנא שלחו אלי נוסחים אלה. וברכה
תשובה: לא ידוע לי, נא לשאול רבנים יוצאי מרוקו.
שאלה: אנטיביוטיקה בצום תשעה באב: לאחר שהתנפחה לי הרגל ואני מתקשה ללכת, הרופא נתן לי לשתות פעמיים ביום אנטיביוטיקה ולמרוח פעמיים משחה על הרגל עקב זיהום חמור המלווה בנפיחות ומוגלה. בנוסף קיבלתי שמפו מיוחד לרגל ע"מ לחטא את המקום לפחות פעמיים ביום. כיצד עליי לנהוג בצום? מבחינת שתיית האנטיביוטיקה(הכדור גדול-לא ניתן לבולעו ללא מים), והן מבחינת המשחות? לתשובתכם המהירה אודה.
תשובה: ניתן לקחת את הכדור ללא מים. מאחר ואין המשחה לשם תענוג אלא צורך רפואי חיוני, ניתן למרוח את המשחה על מקום הזיהום. (שו"ע תקנד, טו)
שאלה: נדרים ללא כוונה: בשל מחשבות טורדניות הרהרתי בליבי בלשון "אסור עליי חפץ כלשהו" ולאחר מכן "אסור עליי (שם בן זוגי)", רק שככל הנראה בעת שהרהרתי הוזזתי בלי משים לב את השפתיים. בכל פעם שאני מנסה לא לחשוב על זה ולא לעשות את זה אז קורה ההיפך ואני דווקא חושבת על זה אפילו שאני מודעת להלכות ולחומרה של נדירת נדרים או שבועות. שאלותיי: האם המשמעות היא שנדרתי נדר שחפץ כלשהו אסור עליי? האם בן זוגי אסור עליי ומאיזו בחינה (אציין כי אני רווקה)?
תשובה: אם הנדרים הם באים ממחשבות טורדניות הם אינם חלים כלל. וכדי שלא תהיי מוטרדת שמא נדרת תמארי בפיך שכל הנדרים שאת מוציאה בפיך מעתה אינם נדרים והאמירה הזאת מונעת את כל חלות הנדרים. תתברכי מאת ד' בבריאות שלמה.
שאלה: ביטול קמיע: מה עושים עם קמיע שלא בשימוש, האם רק לגנוז אותו או שצריך לעשות עוד משהו?
תשובה: רצוי לגנוז.
שאלה: פתיחת עסק בחו"ל: לחמתי יש שטח אדמה בחו"ל והיא הציעה לי לפתוח משק חקלאי שם, מה ההלכה אומרת על זה?
תשובה: אין בעיה לפתוח שם משק חקלאי ולהתפרנס ממנו, גם אם הדבר דורש יציאה לחו"ל מידי פעם לצורך פיקוח. אך אסור ממש לעבור לגור בחו"ל.
שאלה: ללמד לעשות פסלים: האם עלי להסכים להתחיל לעבוד בתיכון דתי שמלמד מגמת אומנות פלסטית שבה התלמידים עושים פסלים?
תשובה: תיכון דתי לא יכול לעשות פסלים אסורים, כגון של אדם, אלא רק פסלים מותרים כגון של בע"ח (רק לא צרוף של נשר אריה ושור ביחד) או פרופיל של אדם וכדו'.
שאלה: לוקה בנפשו צריך לצום?: האם לוקה בנפשו צריך לצום? לדוגמא אדם הסובל מדיכאון - סובל המון. הוא עדיין צריך להתענות ולסבול גם בימי צום, שאז הסבל יותר קשה?
תשובה: חוץ מיוה"כ, דינו כחולה שח לא גזרו עליו חיוב לצום.
שאלה: כביסה במוצאי תשעה באב: האם מותר לכבס במוצאי תשעה באב בגדים? לדעת הספרדים
תשובה: מי שפוסק כרב עובדיה יכול לכבס כבר ממוצאי תשעה באב.
שאלה: תשעה באב: 1) האם אפשר להשתתף בפעילות שהיא חלק מקייטנה היום (תשעה באב) בשעה 18:30 עד 20:30? ואני הייתי רוצה להיות שם 2) לאחר תשעה באב אפשר לאכול בשר? 3)כמה זמן תפילת מנחה של תשעה באב נמשך? 4)יש אפשרות לעשות שיעורי בית של החופש ואני מרגיש שאני לא יספיק אותו כל החופש בתשעה באב?
תשובה: 1. קייטנה שאווירתה מתאימה לתשעה באב, מותר. 2. לאשכנזים מחצות היום, ולספרדים ממחר בערב. 3. כחצי שעה. 4. לכתחילה אין ראוי לעשות דברים שאינם מענייני האבל בתשעה באב. לימוד תורה שלא בענייני החורבן אסור כל היום.
שאלה: לטייל בחו"ל בשנת אבל על הורים: האם מותר לנסוע לטיול בחו"ל בשנת אבל על הורים?
תשובה: מותר ללכת ולנפוש בשנת אבל עם בני המשפחה הקרובים. אין ללכת למקום בו יש אווירה עליזה או ביחד עם חברים. כל זנ ללא התייחסות לגבי יציאה לחו"ל, שבזה אין הבדל בין שנת אבל לבין מי שלא באבלות.
שאלה: הכנסת ספר תורה בשנת אבל: יש לי בן דוד שאבא שלו נפטר לפני חצי שנה ובשבוע הבא בעזרת ה, בבית הכנסת איפה שאנחנו מתפללים, מכניס ספר תורה. האם מותר לבן דוד שלי לבוא להכנסת ספר תורה? יהיה שם שירי קודש וכדומה. והאם מותר לו להיות בסעודת מצווה?
תשובה: בהכנסת ספר התורה אין לאבל להשתתף כיון שהיא מלווה בשירים וריקודים. בסעודה אפשר להקל ובלבד שלא יהיו שם תזמורת או ריקודים.  עפ"י חזון עובדיה אבילות ב שנג  ילקוט יוסף לח ז
שאלה: תהילים בתשעה באב: האם מותר לקרוא תהילים בתשעה באב?
תשובה: לא.
שאלה: כיצד נקבע סיום צום ט  באב: אם צאת הכוכבים בת"א הוא 19:51 (20 דקות אחרי השקיעה) מדוע סיום הצום הוא 19:59? ב מראש,
תשובה: נא לעיין בעקרונות זמני היום תחת הכותרת צאת הכוכבים צאת הכוכבים באתר הבאנו, על פי פסיקת ראש הישיבה, הרב זלמן ברוך מלמד שליט"א, שזמן צאת הכוכבים בקיץ (כשהיום ארוך יותר מ-12 שעות), הינו 18 דקות זמניות לאחר השקיעה המישורית. בחורף (כשהיום קצר יותר מ-12 שעות), הזמן הוא 18 דקות פשוטות לאחר השקיעה המישורית, כך יוצא שזמן צאת הכוכבים הוא לא פחות מ-18 דקות לאחר השקיעה. וזהו זמן צאתן של התעניות הכתובות,לא כולל תשעה באב. לגבי תשעה באב יש להחמיר יותר מפני שאמרו חכמים במפורש שביה"ש שלו אסור, לכן זמן צאת הצום הוא 6.45 מעלות מתחת לאופק(עיין ספר בין השמשות להגרימ"ט עמ' ע"ד). לגבי יום כיפור חישוב צאת הצום הוא כמו בצאת השבת. הרב דבליצקי נוהג שזמן צאתן של התעניות הקלות, כולל יום כיפור קטן, הוא 15 דקות לאחר השקיעה. לעניין יום כיפור ושאר הדברים נוהג הרב דבליצקי כשיטת רבנו תם. מערכת האתר
שאלה: הנחת תפילין בתשעה באב: מותר להניח תפלין בתשעה באב?
תשובה: גם בתשעה באב מניחים תפילין. האשכנזים וחלק מהספרדים מניחים רק במנחה. חלק מעדות הספרדים מניחים בתפילת שחרית.
שאלה: לאכול מסטיק בצום: מותר לאכול מסטיק בצום?
תשובה: אסור ללעוס מסטיק בצום. (חזו"ע, תעניות עמ' כ"ט-ל'  ילקוט יוסף, מועדים עמ' 535  פסקי תשובות, תקס"ז, א')
שאלה: ההבדל בין חרדי לאומי וחרדי: אני מעוניינת לדעת מה ההבדל בין חרדי לאומי וחרדי. אני חוזרת בתשובה מזה שנתיים, הייתי במדרשה אקסטרנית כשנה ובשנה האחרונה אינני מחוברת לרב שידריך אותי. העולם החרדי מעט מרתיע אותי שכן הוא נראה כמנותק כמעט לחלוטין מהמציאות היום יומית של עם ישראל בכללותו, הוא נראה לי מאיים על אישיותי בזמן היותי במדרשה הייתה לי תמיד הרגשה שרוצים להכניס אותי לתבנית ושלפרט אין הרבה מקום לביטוי אישי, לעומת זאת דתי לאומי נראה לי כמתיר מדי ולכן כאשר התוודעתי למושג חרדי לאומי מצאתי שאני מעוניינת יותר ויותר להבין את הקהילה הזו ומנהגיה, האם נכון הדברים שקראתי בהרבה מהפורומים שציבור זה מתיר לעצמו מה שאסור או שמה ציבור זה עושה שימוש בעולם המודרני לפי ההלכה ובעצם מובדל אך במעט מהציבור החרדי ובעיקר במלבושיו. יש לי עוד תהיות רבות אשמח לקבל תשובתך ואם תהייה מפורטת הרי שתאיר את עייני. והשם יהיה עימך.
תשובה: ההגדרה לאומי חרדי אינה נכונה. יותר נכון לומר לאומי תורני. מכל מקום הציבור הזה שואף להקפיד על כל המצות בשלמות גם על מצות ישוב ארץ ישראל וגם על מצות אהבת ישראל. והוא מאמין שהקב"ה החל לגואלינו והוא מקבץ את ישראל לארץ ישראל ומשיב את עם ישראל אליו. וזה ההבדל היותר עיקרי בינו לבין הצבור החרדי. שמתעלם מלראות את מעשי ד' בדורות האחרונים המוציא אותנו מארצות הגלות והמביא אותנו לארץ ישראל ותקומת מדינת ישראל היא קידוש ד'.
שאלה: פלטה לשימוש בשרי וחלבי: כבוד הרב בביתי נעשה שימוש בפלטה לחימום של מאכלים בשריים בד"כ, כשלעיתים מניחים מאכלים ישירות על הפלטה. רציתי לדעת האם ניתן להשתמש באותה הפלטה לחימום מאכלים חלביים, ובמידה וכן, האם תהי ה בעי ה במידה ויגלשו חלק ממאכלים אלו אל הפלטה עצמה?
תשובה: פלטת שבת משמשת לחימום אוכל בשרי או חלבי כמו שהכיריים משמשים לבישול כל המאכלים. לכתחילה אין להניח מאכלים בשריים או חלביים ישירות על הפלטה כדי לא להופכה לחלבית או בשרית. אם גלשו מאכלים או הונחו ישירות על הפלטה מותר להניח סירים מהסוג השני באותו מקום אם המקום יבש או אם עבר זמן והפלטה כבר שרפה את מה שנשפך. אם גלש הרבה מאכל ועדיין המקום לח אין להניח סירים מהסוג השני באותו מקום.
שאלה: הסוואת שיער דליל - אבקה: לכבוד הרב קיים מוצר קוסמטי להסוואת שיער דליל, מפזרים אבקה על השיער והיא נצמדת לשיער קיים ומעבה אותו. האבקה היא בצבע ולכן בוחרים אבקה שדומה לצבע השיער הטבעי. בחפיפה האבקה יורדת. 1. האם זה נחשבת צביעת שיער למרות שהאבקה דומה לצבע המקורי של השיער, האם זה מותר לגברים? 2. אני לא משתמש באבקה הזאת אבל אני אמור לפרסם אותה, האם זה ר לפרסם אותה במידה ואסור לגברים? היא מיועדת בעיקר לגברים אבל גם נשים יכולות כמובן להשתמש. מראש.
תשובה: אם מקובל שגם גברים משתמשים באבקה כזאת, מותר לשים את האבקה (לענין זה מתחשבים גם בגברים גויים, ואם אצל הגויים מקובל להשתמש באבקה, אין כאן לא ילבש). דין הפרסום הוא כדין השימוש באבקה. כלומר- אם מותר להשתמש באבקה, מותר לפרסם, ואם אסור להשתמש באבקה, אסור לפרסם.
שאלה: י  אב: האם מותר במוצאי תשעה באב להתאמן בנגינה. או רק מי בצהרים או ליל יא?
תשובה: לאשכנזים יש להמתין עד חצות היום.
שאלה: הסיבה שאסור לומר בת"ב: נשאלתי במסדרת שיעור בדני הלכות ת"ב, אם בית המקדש נחרב בגלל שנאת חינם ואז למה אסור לומר איש לרעהו, הרי זה אהבת חינם וקרבה? הבהרתי שהאיסור נלמד מדיני אבילות, אבל התשובה אינה מספקת. אשמח לקבל מענה ברור ומפורט בנידון. ובשורות טובות וגאולה קרובה. אכי"ר.
תשובה: תשעה באב הוא יום אבילות על החורבן, וחלק מגדרי אבילות הם איסור שאילת לא שייך שכשאנחנו אבלים, ומסתובבים כנזופים וכמנודים, נשאל איש ב רעהו. וודאי שזה רק כלפי חוץ, ובפנים אנחנו אוהבים את כולם. כמו"כ וודאי שראוי במשך השנה להרבות בתיקון, אך תשעה באב זה לא הזמן. (א"כ גם בתשעה באב ההלכה מתירה לענות בשפה רפה אם מישהו שלא ידע את ההלכה דר ב רעהו).
שאלה: חברת "בודק": ידוע באה"ב שירקות חברת "בודק" נקיים מחרקים. יש להם כשרות של ה-ou ועוד רב ששכחתי את שמו. ממה שהבנתי הרבנות הראשית רק מאפשרת את הבאת התוצרות לארץ, אך לא בדקה את כשרותם. האם אפשר לאכול תוצרת זו ללא חשש? מה הרב ממליץ?
תשובה: ה-ou ידוע ברמת כשרות גבוהה, אך לא בדקתי את הנושא עד כדי כך.
שאלה: שיטת הראב"ד במניין החוטים: לכאורה יש עדיפות לפסוק כהראב"ד במניין החוטים ולא כהרמב"ם וזאת מכמה טעמים: א. הרמב"ם הוא דעת מיעוט. ב. כהראב"ד יוצא גם לפי הרמב"ם ואין חשש איסור בל תוסיף (כפי שהוכיח הרב א.י. רפמן בקונטרס "והיה לכם לציצית" תש"ע של אגודת פתיל תכלת) ג. לקושרים חצי חוט תכלת בחצי חוט לבן(שמעתי שהרב התיר) לכאו יש בעיה של הוספת חוטים וקשרים. אשמח אם הרב יתייחס לבעיות שהעליתי בפסיקה למעשה כשיטת הרמב"ם במניין החוטים לזיכוי הרבים.
תשובה: האור שמח בחידושיו על הרמב"ם מוכיח מהירושלמי שהעיקר כרמב"ם, וגם המקובלים בזמן הבית יוסף נקטו כרמב"ם. לכן הנהגנו כרמב"ם. וודאי שיש עוד שיטות, ויש גם הרבה שיטות כבעלי התוס' ששמים ארבע מתוך שמונה תכלת. אם היה מסורת כאחד השיטות וודאי שהיינו הולכים כמו המסורת, אבל היות וזה מצוה שאנחנו זוכים לחדש עכשיו מהטעמים דלעיל, העדפנו את הרמב"ם. אין איסור בל תוסיף בקשירה כיון שאין שיעור לקשירה מהתורה, ומהתורה מספיק בשני קשרים. וא"א לצאת ידי כל השיטות בקשירה.
שאלה: נגינה ב-י  באב: האם מותר במוצאי תשעה באב להתאמן בנגינה. או רק מי בצהרים או ליל יא? (לגר"ע יוסף)
תשובה: לדעת הגר"ע יוסף מותר לכבס, להסתפר, להתקלח ולנגן מיד בצאת צום תשעה באב, ורק אין לאכול בשר, לשתות יין ולברך שהחיינו עד סוף י' באב.  שו"ת יחוה דעת ה מא